

ประกาศคณะวิศวกรรมศาสตร์  
มหาวิทยาลัยเทคโนโลยีราชมงคลล้านนา ลำปาง  
เรื่อง การรับสมัครนักศึกษาโควตา รอบ TCAS 2 ประจำปีการศึกษา ๒๕๖4  
คณะวิศวกรรมศาสตร์ มหาวิทยาลัยเทคโนโลยีราชมงคลล้านนา ลำปาง

-----------------------------------

ด้วยคณะวิศวกรรมศาสตร์ มหาวิทยาลัยเทคโนโลยีราชมงคลล้านนา ลำปาง ได้เปิดการเรียนการสอนทั้งหมด 3 หลักสูตร ได้แก่ หลักสูตร วศ.บ.วิศวกรรมไฟฟ้า-วิศวกรรมไฟฟ้า หลักสูตร วศ.บ.วิศวกรรมอุตสาหการ-วิศวกรรมการผลิต และหลักสูตร วศ.บ.วิศวกรรมเกษตรและชีวภาพ-วิศวกรรมเกษตรอิเล็กทรอนิกส์ ต้องการขยายโอกาสทางการศึกษาให้กับสถานศึกษาที่มีนักศึกษาที่มีความสามารถพิเศษทางด้านวิชาการหรือวิชาชีพ โดยจะดำเนินการรับสมัครนักศึกษาโควตา รอบ TCAS 2 เพื่อเข้าศึกษาต่อในคณะวิศวกรรมศาสตร์ มหาวิทยาลัยเทคโนโลยีราชมงคลล้านนา ลำปาง ประจำปีการศึกษา ๒๕๖4 ตามรายละเอียดดังต่อไปนี้

**1. คุณสมบัติทั่วไปของผู้สมัคร**

1.1 เป็นนักเรียน/นักศึกษาที่กำลังศึกษาในสถานศึกษาที่เป็นสถานศึกษากลุ่มเป้าหมายของมหาวิทยาลัยเทคโนโลยีราชมงคลล้านนา ลำปาง พิจารณาจัดสรรให้โควตา ปีการศึกษา 2564 และมีระดับวุฒิการศึกษาและ มีคะแนนเฉลี่ยสะสม ดังต่อไปนี้

1.1.1 ผู้สมัครเข้าศึกษาต่อในระดับปริญญาตรี (หลักสูตร 4ปี) : ต้องกำลังศึกษาอยู่ในระดับมัธยมศึกษาปีที่ 6 หรือระดับประกาศนียบัตรวิชาชีพ (ปวช.) โดยต้องมีคุณวุฒิตรงตามที่กำหนดไว้ในรายละเอียดของ แต่ละหลักสูตรและมีผลการเรียนเฉลี่ยสะสม 5 ภาคเรียน ไม่ต่ำกว่า 2.50

1.1.3 ผู้สมัครเข้าศึกษาต่อในระดับปริญญาตรี (เทียบโอน) : ต้องกำลังศึกษาอยู่ในระดับประกาศนียบัตรวิชาชีพชั้นสูง (ปวส.) โดยต้องมีคุณวุฒิตรงตามที่กำหนดไว้ในรายละเอียดของแต่ละหลักสูตรและมี ผลการเรียนเฉลี่ยสะสม 3 ภาคเรียนไม่ต่ำกว่า 2.75

1.2 ความประพฤติเรียบร้อย มารยาทดี และไม่เป็นผู้บกพร่องทางศีลธรรม

1.3 เป็นผู้ที่มีความประสงค์จะเข้าศึกษาในมหาวิทยาลัยเทคโนโลยีราชมงคลล้านนา ลำปาง อย่างแท้จริง

**2. คุณวุฒิสำหรับผู้สมัคร**

ผู้สมัครต้องมีคุณวุฒิตามรายละเอียดแนบท้ายประกาศ

**3. กำหนดการรับสมัคร**

3.1 สมัครออนไลน์ผ่านเว็บไซต์ <https://reg.lpc.rmutl.ac.th/> ตั้งแต่วันที่ 15 กุมภาพันธ์ 2564 ถึง วันที่ 11 มีนาคม 2564

3.2 อัพโหลดหลักฐานการสมัคร ดังต่อไปนี้

3.2.1 สำเนาบัตรประจำตัวประชาชน

3.2.2 สำเนาใบแสดงผลการเรีน/ใบรบ./ใบเกรด (Transcript)

3.3 ประกาศรายชื่อผู้มีสิทธิ์สอบสัมภาษณ์ วันที่ 12 มีนาคม 2564 เว็บไชต์ : <https://lpc.rmutl.ac.th/engineer/>

**4. การสอบสัมภาษณ์**

สอบสัมภาษณ์ (Online) วันเสาร์ ที่ 13 มีนาคม 2564 เวลา 9.00 น. เป็นต้นไป

**5. ประกาศรายชื่อผู้ผ่านการคัดเลือกเข้าศึกษาต่อ** วันจันทร์ ที่ 15 มีนาคม 2564 เว็บไชต์ : <https://lpc.rmutl.ac.th/engineer/>

**6. การชำระเงิน**

ดาวน์โหลดแบบฟอร์มการชำระเงินค่าธรรมเนียมการรับสมัคร (จำนวน 300 บาท) ได้ที่เว็บไซด์ <https://entrance.rmutl.ac.th/Bh/> (เมนูที่ 17) ตั้งแต่วันที่ 15 - 31 มีนาคม 2564

จึงประกาศให้ทราบโดยทั่วกัน

ประกาศ ณ วันที่ กุมภาพันธ์ พ.ศ. 2564

( รองศาสตราจารย์ ดร.วันไชย คำเสน )  
รองคณบดีคณะวิศวกรรมศาสตร์  
ปฏิบัติราชการแทน คณบดีคณะวิศวกรรมศาสตร์

**ปฏิทินกำหนดการรับสมัครนักศึกษาโควตาพิเศษ รอบ TCAS 2 ปีการศึกษา 2564**

**คณะวิศวกรรมศาสตร์ มหาวิทยาลัยเทคโนโลยีราชมงคลล้านนา ลำปาง**

|  |  |  |
| --- | --- | --- |
| **ลำดับที่** | **รายการ** | **วัน/เวลา** |
| 1 | รับสมัครออนไลน์ที่เว็บไซต์ <https://reg.lpc.rmutl.ac.th/> | 15 กุมภาพันธ์ ถึง  11 มีนาคม 2564 |
| 2 | ประกาศรายชื่อผู้มีสิทธิ์สอบสัมภาษณ์ที่เว็บไซต์ <https://lpc.rmutl.ac.th/engineer/> | 12 มีนาคม 2564 |
| 3 | สอบสัมภาษณ์ (Online) | 13 มีนาคม 2564 |
| 4 | ประกาศรายชื่อผู้ผ่านการคัดเลือกเข้าศึกษาต่อที่เว็บไซต์ <https://lpc.rmutl.ac.th/engineer/> | 15 มีนาคม 2564 |
| 5 | ดาวน์โหลดแบบฟอร์มการชำระเงินค่าธรรมเนียมการรับสมัครที่เว็บไซต์ <http://entrance.rmutl.ac.th/Bh/> (เมนูที่ 17) | 15 – 31 มีนาคม 2564 |